title: Vykonávacie nariadenie Komisie (EÚ) 2017/1529 zo 7. septembra 2017, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka chlorid sodný a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP )

text:
               8.9.2017

               SK

               Úradný vestník Európskej únie

               L 232/1

         VYKONÁVACIE NARIADENIE KOMISIE (EÚ) 2017/1529
   zo 7. septembra 2017,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka chlorid sodný a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 23 ods. 5 v spojení s jeho článkom 13 ods. 2,
   keďže:

               (1)

               V súlade s článkom 23 ods. 3 nariadenia (ES) č. 1107/2009 bola Komisii 7. júna 2016 doručená žiadosť od rady Agriculture and Horticulture Development Board (Spojené kráľovstvo) a od inštitútu Institut Technique de l'Agriculture Biologique (ITAB) o schválenie soli ako základnej látky na používanie ako fungicídu v prípade húb. Okrem toho bola Komisii 21. júla 2016 od inštitútu ITAB doručená žiadosť o schválenie morskej soli ako základnej látky na používanie ako fungicídu a insekticídu v prípade hrozna. Tieto žiadosti sa zlúčili, keďže obe sa týkajú látky chloridu sodného potravinovej akostnej triedy. K žiadostiam boli pripojené informácie požadované v článku 23 ods. 3 druhom pododseku nariadenia (ES) č. 1107/2009.

               (2)

               Komisia požiadala Európsky úrad pre bezpečnosť potravín (ďalej len „úrad“) o odbornú pomoc. Úrad predložil 20. januára 2017 (2) Komisii technickú správu o chloride sodnom. Komisia predložila 23. marca 2017 Stálemu výboru pre rastliny, zvieratá, potraviny a krmivá revíznu správu (3) a návrh tohto nariadenia a sfinalizovala ich na účely zasadnutia tohto výboru 20. júla 2017.

               (3)

               Z dokumentácie poskytnutej žiadateľom vyplýva, že chlorid sodný spĺňa kritériá potraviny podľa vymedzenia v článku 2 nariadenia Európskeho parlamentu a Rady (ES) č. 178/2002 (4). Hoci sa primárne nepoužíva na účely ochrany rastlín, je užitočný pri ochrane rastlín v prípravku, ktorý sa skladá z tejto látky a vody. Preto sa má považovať za základnú látku.

               (4)

               Z vykonaných preskúmaní vyplýva, že v prípade chloridu sodného možno očakávať, že vo všeobecnosti spĺňa požiadavky stanovené v článku 23 nariadenia (ES) č. 1107/2009, najmä pokiaľ ide o spôsoby používania, ktoré boli preskúmané a podrobne opísané v revíznej správe Komisie. Preto je vhodné schváliť chlorid sodný ako základnú látku.

               (5)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia.

               (6)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (5) mala zodpovedajúcim spôsobom zmeniť.

               (7)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Schválenie základnej látky
   Látka chlorid sodný sa schvaľuje ako základná látka podľa prílohy I.
   Článok 2
   Zmeny vykonávacieho nariadenia (EÚ) č. 540/2011
   Vykonávacie nariadenie (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. septembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Európsky úrad pre bezpečnosť potravín, 2016; Výsledok konzultácií s členskými štátmi a úradom EFSA zameranými na žiadosť týkajúcu sa základnej látky chloridu sodného na používanie v prípravkoch na ochranu rastlín ako fungicídu a baktericídu pri ošetrovaní semien a na dezinfekciu rezných nástrojov. Podporná publikácia EFSA 2016: EN-1091. 39 s

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

      (4)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).

      (5)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      PRÍLOHA I

                  Bežný názov, identifikačné čísla

                  Názov IUPAC

                  Čistota (1)

                  Dátum schválenia

                  Osobitné ustanovenia

                  Chlorid sodný
                  CAS č.: 7647-14-5

                  Chlorid sodný

                  970 g/kg
                  potravinová akostná trieda

                  28. septembra 2017

                  Schválené je len použitie ako základná látka, ktorá je fungicídom a insekticídom.
                  Chlorid sodný sa musí používať v súlade s osobitnými podmienkami, ktoré sú zahrnuté v záveroch revíznej správy o chloride sodnom (SANTE/10383/2017), a najmä v dodatkoch I a II k uvedenej správe.

         (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.

      PRÍLOHA II
      V časti C prílohy k vykonávaciemu nariadeniu (EÚ) č. 540/2011 sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Dátum schválenia

                     Osobitné ustanovenia

                     „16

                     Chlorid sodný
                     CAS č.: 7647-14-5

                     Chlorid sodný

                     970 g/kg
                     potravinová akostná trieda

                     28. septembra 2017

                     Schválené je len použitie ako základná látka, ktorá je fungicídom a insekticídom.
                     Chlorid sodný sa musí používať v súlade s osobitnými podmienkami, ktoré sú zahrnuté v záveroch revíznej správy o chloride sodnom (SANTE/10383/2017), a najmä v dodatkoch I a II k uvedenej správe.“

         (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.


title: Vykonávacie nariadenie Komisie (EÚ) č. 690/2013 z  18. júla 2013 , ktorým sa mení a dopĺňa nariadenie (ES) č. 1484/95, pokiaľ ide o reprezentatívne ceny v sektore hydinového mäsa a vajec a pre vaječný albumín

text:
               19.7.2013

               SK

               Úradný vestník Európskej únie

               L 196/16

         VYKONÁVACIE NARIADENIE KOMISIE (EÚ) č. 690/2013
   z 18. júla 2013,
   ktorým sa mení a dopĺňa nariadenie (ES) č. 1484/95, pokiaľ ide o reprezentatívne ceny v sektore hydinového mäsa a vajec a pre vaječný albumín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 143 v spojení s jeho článkom 4,
   so zreteľom na nariadenie Rady (ES) č. 614/2009 zo 7. júla 2009 o spoločnom systéme obchodovania s ovalbumínom a laktalbumínom (2), a najmä na jeho článok 3 ods. 4,
   keďže:

               (1)

               Nariadením Komisie (ES) č. 1484/95 (3) sa stanovili podrobné pravidlá uplatňovania systému dodatočných dovozných ciel a stanovili sa reprezentatívne ceny v sektoroch hydinového mäsa a vajec a pre vaječný albumín.

               (2)

               Z pravidelnej kontroly údajov, na ktorých spočíva určovanie reprezentatívnych cien produktov v sektore hydinového mäsa a vajec, ako aj vaječného albumínu, vyplýva, že reprezentatívne ceny na dovoz niektorých produktov treba zmeniť a zohľadniť pritom cenové rozdiely podľa krajiny pôvodu.

               (3)

               Nariadenie (ES) č. 1484/95 by sa preto malo zodpovedajúcim spôsobom zmeniť a doplniť.

               (4)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, je vhodné, aby toto nariadenie nadobudlo účinnosť dňom jeho uverejnenia.

               (5)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1484/95 sa nahrádza prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. júla 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 181, 14.7.2009, s. 8.

      (3)  Ú. v. ES L 145, 29.6.1995, s. 47.

      PRÍLOHA

            „PRÍLOHA I

                        Číselný znak KN

                        Opis tovaru

                        Reprezentatívna cena
                        (EUR/100 kg)

                        Zábezpeka podľa článku 3 ods. 3
                        (EUR/100 kg)

                        Pôvod (1)

                        0207 12 10

                        Mrazené kuracie trupy označované ako ‚kurčatá 70 %‘

                        141,9

                        0

                        AR

                        0207 12 90

                        Mrazené kuracie trupy označované ako ‚kurčatá 65 %‘

                        165,7

                        0

                        AR

                        165,5

                        0

                        BR

                        0207 14 10

                        Mrazené vykostené kohútie alebo kuracie kusy

                        273,7

                        8

                        AR

                        251,2

                        15

                        BR

                        307,5

                        0

                        CL

                        279,5

                        6

                        TH

                        0207 27 10

                        Mrazené vykostené morčacie kusy

                        332,6

                        0

                        BR

                        297,0

                        0

                        CL

                        0408 11 80

                        Vaječné žĺtky

                        490,3

                        0

                        AR

                        0408 91 80

                        Vajcia bez škrupín sušené

                        560,6

                        0

                        AR

                        1602 32 11

                        Tepelne neupravené kohútie alebo slepačie prípravky

                        253,4

                        10

                        BR

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód ‚ZZ‘ znamená ‚iného pôvodu‘.“


title: Vykonávacie nariadenie Komisie (EÚ) č. 957/2012 zo 17. októbra 2012 , ktorým sa mení a dopĺňa príloha I k nariadeniu (EÚ) č. 605/2010, pokiaľ ide o vypustenie položky týkajúcej sa Holandských Antíl zo zoznamu tretích krajín, z ktorých sa povoľuje vstup zásielok surového mlieka a mliečnych výrobkov na územie Únie  Text s významom pre EHP

text:
               18.10.2012

               SK

               Úradný vestník Európskej únie

               L 287/5

         VYKONÁVACIE NARIADENIE KOMISIE (EÚ) č. 957/2012
   zo 17. októbra 2012,
   ktorým sa mení a dopĺňa príloha I k nariadeniu (EÚ) č. 605/2010, pokiaľ ide o vypustenie položky týkajúcej sa Holandských Antíl zo zoznamu tretích krajín, z ktorých sa povoľuje vstup zásielok surového mlieka a mliečnych výrobkov na územie Únie
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 bod 1 prvý pododsek a bod 4,
   so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (2), a najmä na jeho článok 11 ods. 1,
   keďže:

               (1)

               Nariadením (ES) č. 854/2004 sa ustanovujú osobitné predpisy na organizáciu úradných kontrol produktov živočíšneho pôvodu. V nariadení sa predovšetkým stanovuje, že produkty živočíšneho pôvodu sa môžu dovážať iba z tretej krajiny alebo z časti tretej krajiny, ktorá sa nachádza na zozname vypracovanom a aktualizovanom v súlade s uvedeným nariadením.

               (2)

               V nariadení (ES) č. 854/2004 sa tiež stanovuje, že pri zostavovaní a aktualizácii takýchto zoznamov sa musia brať do úvahy kontroly Únie v tretích krajinách a záruky zo strany príslušných orgánov tretích krajín, pokiaľ ide o súlad alebo rovnocennosť s potravinovým a krmivovým právom Únie a predpismi o zdraví zvierat stanovenými v nariadení Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (3).

               (3)

               V prílohe I k nariadeniu Komisie (EÚ) č. 605/2010 z 2. júla 2010, ktorým sa stanovujú veterinárne a hygienické podmienky a podmienky vydávania veterinárnych certifikátov, pokiaľ ide o vstup surového mlieka a mliečnych výrobkov určených na ľudskú spotrebu do Európskej únie (4), je stanovený zoznam tretích krajín, z ktorých sa povoľuje vstup zásielok surového mlieka a mliečnych výrobkov na územie Únie.

               (4)

               Autonómna krajina Holandské Antily je v súčasnosti zahrnutá do zoznamu v prílohe I k nariadeniu (EÚ) č. 605/2010.

               (5)

               Po vnútornej reforme v Holandskom kráľovstve prestali s účinnosťou od 10. októbra 2010 Holandské Antily existovať ako autonómne územie tohto kráľovstva. Rovnakého dňa Curaçao a Sint Maarten získali štatút autonómnych území Holandského kráľovstva, kým Bonaire, Sint Eustatius a Saba sa stali osobitnými samosprávami európskej časti Holandského kráľovstva. Je preto vhodné vypustiť položku týkajúcu sa Holandských Antíl zo zoznamu stanoveného v prílohe I k nariadeniu (EÚ) č. 605/2010.

               (6)

               Curaçao a Sint Maarten nevyjadrili záujem pokračovať vo vývoze surového mlieka a mliečnych výrobkov určených na ľudskú spotrebu do Únie. Nie je preto vhodné zahrnúť ich do zoznamu uvedeného v prílohe I k nariadeniu (EÚ) č. 605/2010.

               (7)

               Nariadenie (EÚ) č. 605/2010 by sa preto malo zodpovedajúcim spôsobom zmeniť a doplniť.

               (8)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   V prílohe I k nariadeniu (EÚ) č. 605/2010 sa vypúšťa položka týkajúca sa Holandských Antíl.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. októbra 2012

            Za Komisiu

            predseda

         José Manuel BARROSO

      (1)  Ú. v. ES L 18, 23.1.2003, s. 11.

      (2)  Ú. v. EÚ L 139, 30.4.2004, s. 206.

      (3)  Ú. v. EÚ L 165, 30.4.2004, s. 1.

      (4)  Ú. v. EÚ L 175, 10.7.2010, s. 1.


title: Vykonávacie nariadenie Komisie (EÚ) 2017/1345 z 18. júla 2017, ktorým sa vykonávajú odpočítania od rybolovných kvót dostupných pre určité populácie v roku 2017 z dôvodu prekročenia rybolovných kvót v predchádzajúcich rokoch

text:
               19.7.2017

               SK

               Úradný vestník Európskej únie

               L 186/6

         VYKONÁVACIE NARIADENIE KOMISIE (EÚ) 2017/1345
   z 18. júla 2017,
   ktorým sa vykonávajú odpočítania od rybolovných kvót dostupných pre určité populácie v roku 2017 z dôvodu prekročenia rybolovných kvót v predchádzajúcich rokoch
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (1), a najmä na jeho článok 105 ods. 1, 2, a 3,
   keďže:

               (1)

               Rybolovné kvóty na rok 2016 sa stanovili týmito predpismi:

                           —

                           nariadením Rady (EÚ) č. 1367/2014 (2),

                           —

                           nariadením Rady (EÚ) 2015/2072 (3),

                           —

                           nariadením Rady (EÚ) 2016/72 (4) a

                           —

                           nariadením Rady (EÚ) 2016/73 (5).

               (2)

               Rybolovné kvóty na rok 2017 sa stanovili týmito predpismi:

                           —

                           nariadením Rady (EÚ) 2016/1903 (6),

                           —

                           nariadením Rady (EÚ) 2016/2285 (7),

                           —

                           nariadením Rady (EÚ) 2016//2372 (8) a

                           —

                           nariadením Rady (EÚ) 2017/127 (9).

               (3)

               Podľa článku 105 ods. 1 nariadenia (ES) č. 1224/2009 platí, že keď Komisia stanoví, že členský štát prekročil rybolovné kvóty, ktoré mu boli pridelené, Komisia vykoná odpočítania od budúcich rybolovných kvót tohto členského štátu.

               (4)

               V článku 105 ods. 2 a 3 nariadenia (ES) č. 1224/2009 sa stanovuje, že takéto odpočítania sa musia vykonať v nasledujúcom roku alebo nasledujúcich rokoch uplatnením koeficientov násobenia uvedených v danom článku.

               (5)

               Niektoré členské štáty prekročili rybolovné kvóty na rok 2016. V prípade populácií, pri ktorých došlo k prekročeniu rybolovných kvót, je preto vhodné vykonať odpočítania od rybolovných kvót, ktoré boli dotknutým členským štátom pridelené na rok 2017, prípadne na nasledujúce roky.

               (6)

               Vykonávacími nariadeniami Komisie (EÚ) 2016/2226 (10) a (EÚ) 2017/162 (11) sa v prípade určitých druhov rýb stanovili odpočítania od rybolovných kvót pridelených niektorým krajinám na rok 2016. V prípade niektorých členských štátov však boli odpočítania, ktoré sa mali uplatniť na niektoré druhy, vyššie než príslušné kvóty dostupné v roku 2016, a preto sa v uvedenom roku nemohli vykonať v plnej miere. S cieľom zabezpečiť, aby sa v takýchto prípadoch od kvót na dotknuté populácie odpočítal celý príslušný objem, zostávajúce množstvá by sa mali zohľadniť pri stanovovaní odpočítaní od kvót na rok 2017 a prípadne aj kvót na nasledujúce roky.

               (7)

               Belgicko v súlade s článkom 3 ods. 3 nariadenia Rady (ES) č. 847/96 (12) požiadalo listom zo 16. novembra 2016 Komisiu o povolenie vyložiť dodatočné množstvo kalkana veľkého a kalkana hladkého vo vodách Únie zón IIa a IV (T/B/2AC4-C), a to v rámci limitu 10 % kvóty. Takéto dodatočné množstvo povolené v roku 2016 na základe uvedeného postupu by sa malo považovať za množstvo presahujúce dovolené vylodenia na účely odpočítaní stanovených v článku 105 nariadenia (ES) č. 1224/2009.

               (8)

               Odpočítania od rybolovných kvót podľa tohto nariadenia by sa mali uplatňovať bez toho, aby boli dotknuté odpočítania uplatniteľné na kvóty na rok 2017 podľa vykonávacieho nariadenia Komisie (EÚ) č. 185/2013 (13).

               (9)

               Kvóty sa vyjadrujú v tonách alebo kusoch, prekročenie kvót o množstvá menšie než jedna tona by sa nemali zohľadňovať,

         PRIJALA TOTO NARIADENIE:
   Článok 1
   1.   Odpočítania od rybolovných kvót stanovených na rok 2017 v nariadeniach (EÚ) 2016/1903, (EÚ) 2016/2285, (EÚ) 2016/2372 a (EÚ) 2017/127 sa vykonávajú v súlade s prílohou k tomuto nariadeniu.
   2.   Odsek 1 sa uplatňuje bez toho, aby boli dotknuté odpočítania stanovené vo vykonávacom nariadení (EÚ) č. 185/2013.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. júla 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 22.12.2009, s. 1.

      (2)  Nariadenie Rady (EÚ) č. 1367/2014 z 15. decembra 2014, ktorým sa na roky 2015 a 2016 stanovujú rybolovné možnosti pre rybárske plavidlá Únie, pokiaľ ide o určité populácie hlbokomorských rýb (Ú. v. EÚ L 366, 20.12.2014, s. 1).

      (3)  Nariadenie Rady (EÚ) 2015/2072 zo 17. novembra 2015, ktorým sa na rok 2016 stanovujú rybolovné možnosti týkajúce sa určitých populácií rýb a skupín populácií rýb uplatniteľné v Baltskom mori a ktorým sa menia nariadenia (EÚ) č. 1221/2014 a (EÚ) 2015/104 (Ú. v. EÚ L 302, 19.11.2015, s. 1).

      (4)  Nariadenie Rady (EÚ) 2016/72 z 22. januára 2016, ktorým sa na rok 2016 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii a ktorým sa mení nariadenie (EÚ) 2015/104 (Ú. v. EÚ L 22, 28.1.2016, s. 1).

      (5)  Nariadenie Rady (EÚ) 2016/73 z 18. januára 2016, ktorým sa na rok 2016 stanovujú rybolovné možnosti pre určité populácie rýb v Čiernom mori (Ú. v. EÚ L 16, 23.1.2016, s. 1).

      (6)  Nariadenie Rady (EÚ) 2016/1903 z 28. októbra 2016, ktorým sa na rok 2017 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori a ktorým sa mení nariadenie (EÚ) 2016/72 (Ú. v. EÚ L 295, 29.10.2016, s. 1).

      (7)  Nariadenie Rady (EÚ) 2016/2285 z 12. decembra 2016, ktorým sa na roky 2017 a 2018 stanovujú rybolovné možnosti rybárskych plavidiel Únie, pokiaľ ide o určité hlbokomorské populácie rýb, a ktorým sa mení nariadenie (EÚ) 2016/72 (Ú. v. EÚ L 344, 17.12.2016, s. 32.).

      (8)  Nariadenie Rady (EÚ) 2016/2372 z 19. decembra 2016, ktorým sa na rok 2017 stanovujú rybolovné možnosti pre určité populácie rýb a skupiny populácií rýb v Čiernom mori (Ú. v. EÚ L 352, 23.12.2016, s. 26).

      (9)  Nariadenie Rady (EÚ) 2017/127 z 20. januára 2017, ktorým sa na rok 2017 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 24, 28.1.2017, s. 1).

      (10)  Vykonávacie nariadenie Komisie (EÚ) 2016/2226 z 9. decembra 2016, ktorým sa vykonávajú odpočítania od rybolovných kvót dostupných pre určité populácie v roku 2016 z dôvodu prekročenia rybolovných kvót v predchádzajúcich rokoch (Ú. v. EÚ L 336, 10.12.2016, s. 28).

      (11)  Vykonávacie nariadenie Komisie (EÚ) 2017/162 z 31. januára 2017, ktorým sa vykonávajú odpočítania od rybolovných kvót dostupných pre určité populácie v roku 2016 z dôvodu prekročenia rybolovných kvót v prípade iných populácií v predchádzajúcich rokoch a ktorým sa mení vykonávacie nariadenie (EÚ) 2016/2226, ktorým sa vykonávajú odpočítania od rybolovných kvót dostupných pre určité populácie v roku 2016 z dôvodu prekročenia rybolovných kvót v predchádzajúcich rokoch ( Ú. v. EÚ L 27, 1.2.2017, s. 101).

      (12)  Nariadenie Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov (TAC) a kvót presahujúce rok (Ú. v. ES L 115, 9.5.1996, s. 3).

      (13)  Vykonávacie nariadenie Komisie (EÚ) č. 185/2013 z 5. marca 2013, ktorým sa ustanovujú odpočty z určitých rybolovných kvót pridelených Španielsku na rok 2013 a nasledujúce roky z dôvodu prekročenia určitej kvóty pre makrelu atlantickú v roku 2009 (Ú. v. EÚ L 62, 6.3.2013, s. 1).

      PRÍLOHA

         ODPOČÍTANIA OD KVÓT PRI POPULÁCIÁCH, V PRÍPADE KTORÝCH DOŠLO K PREKROČENIU RYBOLOVNÝCH KVÓT

                  Členský štát

                  Kód druhu

                  Kód zóny

                  Názov druhu

                  Názov zóny

                  Počiatočná kvóta na rok 2016 (v kilogramoch)

                  Povolené vylodenia v roku 2016 (celkové upravené množstvo v kilogramoch) (1)

                  Celkový výlov v roku 2016 (množstvo v kilogramoch)

                  Čerpanie kvóty v súvislosti s povolenými vylodeniami

                  Prekročenie rybolovných kvót v súvislosti s povolenými vylodeniami (množstvo v kilogramoch)

                  Koeficient násobenia (2)

                  Dodatočný koeficient násobenia (3)
                      (4)

                  Zostávajúce odpočítania z predchádzajúcich rokov (5) (množstvo v kilogramoch)

                  Odpočítania, ktoré sa majú uplatniť v roku 2017 (množstvo v kilogramoch)

                  (1)

                  (2)

                  (3)

                  (4)

                  (5)

                  (6)

                  (7)

                  (8)

                  (9)

                  (10)

                  (11)

                  (12)

                  (13)

                  (14)

                  BE

                  SRX

                  07D.

                  rajotvaré

                  vody Únie zóny VIId

                  87 000

                  86 919

                  91 566

                  105,35 %

                  4 647

                  /

                  /

                  /

                  4 647

                  BE

                  SOL

                  7FG.

                  solea európska

                  VIIf a VIIg

                  487 000

                  549 565

                  563 401

                  102,52 %

                  13 836

                  /

                  /

                  /

                  13 836

                  BE

                  SOL

                  8AB.

                  solea európska

                  VIIIa a VIIIb

                  42 000

                  281 638

                  287 659

                  102,14 %

                  6 021

                  /

                  C (6)

                  /

                  6 021

                  BE

                  T/B

                  2AC4-C

                  kalkan veľký a kalkan hladký

                  vody Únie zón IIa a IV

                  329 000

                  481 000

                  514 275

                  106,92 %

                  33 275  (7)

                  /

                  /

                  /

                  33 275

                  DE

                  DGS

                  2AC4-C

                  ostroň bieloškvrnitý

                  vody Únie zón IIa a IV

                  0

                  0

                  2 118

                  neuvádza sa

                  2 118

                  /

                  /

                  /

                  2 118

                  DE

                  MAC

                  2CX14-

                  makrela atlantická

                  VI, VII, VIIIa, VIIIb, VIIId a VIIIe; vody Únie a medzinárodné vody zóny Vb; medzinárodné vody zón IIa, XII a XIV

                  22 751 000

                  21 211 759

                  22 211 517

                  104,71 %

                  999 758

                  /

                  /

                  /

                  999 758

                  DK

                  DGS

                  2AC4-C

                  ostroň bieloškvrnitý

                  vody Únie zón IIa a IV

                  0

                  0

                  1 350

                  neuvádza sa

                  1 350

                  /

                  /

                  /

                  1 350

                  DK

                  HER

                  1/2-

                  sleď atlantický

                  vody Únie, Faerských ostrovov a Nórska a medzinárodné vody zón I a II

                  7 069 000

                  10 331 363

                  10 384 320

                  100,51 %

                  52 957

                  /

                  /

                  /

                  52 957

                  DK

                  JAX

                  4BC7D

                  stavridy a súvisiace

                  vody Únie zón IVb, IVc a VIId

                  5 519 000

                  264 664

                  265 760

                  100,42 %

                  1 096

                  /

                  /

                  /

                  1 096

                  DK

                  MAC

                  2A34.

                  makrela atlantická

                  IIIa a IV; vody Únie zón IIa, IIIb, IIIc a poddivízií 22 – 32

                  19 461 000

                  13 354 035

                  14 677 440

                  109,91 %

                  1 323 405

                  /

                  /

                  /

                  1 323 405

                  DK

                  MAC

                  2A4A-N

                  makrela atlantická

                  nórske vody zón IIa a IVa

                  14 043 000

                  14 886 020

                  16 351 930

                  109,85 %

                  1 465 910

                  /

                  /

                  /

                  1 465 910

                  DK

                  NOP

                  04-N.

                  treska koruškovitá

                  nórske vody zóny IV

                  0

                  0

                  22 880

                  neuvádza sa

                  22 880

                  /

                  /

                  /

                  22 880

                  DK

                  OTH

                  *2AC4C

                  iné druhy

                  vody Únie zón IIa a IV

                  6 018 300

                  3 994 920

                  4 508 050

                  112,84 %

                  513 130

                  1,2

                  /

                  /

                  615 756

                  DK

                  POK

                  1N2AB.

                  treska tmavá

                  nórske vody zón I a II

                  /

                  0

                  3 920

                  neuvádza sa

                  3 920

                  /

                  /

                  /

                  3 920

                  DK

                  SAN

                  234_1

                  piesočnice

                  vody Únie oblasti hospodárenia s populáciami piesočníc 1

                  12 263 000

                  12 517 900

                  12 525 750

                  100,06 %

                  7 850

                  /

                  /

                  /

                  7 850

                  DK

                  SAN

                  04-N.

                  piesočnice

                  nórske vody zóny IV

                  0

                  0

                  19 860

                  neuvádza sa

                  19 860

                  /

                  /

                  /

                  19 860

                  ES

                  ALB

                  AN05N

                  severná populácia tuniaka dlhoplutvého

                  Atlantický oceán, severne od 5° s. z. š.

                  14 917 370

                  14 754 370

                  16 645 500

                  112,82 %

                  1 891 130

                  1,2

                  /

                  /

                  2 269 356

                  ES

                  ALF

                  3X14-

                  beryxy

                  vody Únie a medzinárodné vody zón III, IV, V, VI, VII, VIII, IX, X, XII a XIV

                  67 000

                  86 159

                  79 185

                  91,90 %

                  – 6 974

                  /

                  /

                  817

                  0

                  ES

                  BSF

                  8910-

                  stuhochvost čierny

                  vody Únie a medzinárodné vody zón VIII, IX a X

                  12 000

                  24 004

                  16 419

                  68,41 %

                  – 7 585

                  /

                  /

                  2 703

                  0

                  ES

                  BUM

                  ATLANT

                  marlín mozaikový

                  Atlantický oceán

                  0

                  0

                  13 396

                  neuvádza sa

                  13 396

                  /

                  A

                  /

                  20 094

                  ES

                  COD

                  1/2B.

                  treska škvrnitá

                  I a IIb

                  13 192 000

                  9 730 876

                  9 731 972

                  100,01 %

                  1 096

                  /

                  /

                  /

                  1 096

                  ES

                  GHL

                  1N2AB.

                  halibut tmavý

                  nórske vody zón I a II

                  /

                  9 000

                  27 600

                  306,67 %

                  18 600

                  1,0

                  A

                  /

                  27 900

                  ES

                  GHL

                  N3LMNO

                  halibut tmavý

                  zóna NAFO 3LMNO

                  4 067 000

                  4 070 000

                  4 072 999

                  100,07 %

                  2 999

                  /

                  C (6)

                  /

                  2 999

                  ES

                  SRX

                  67AKXD

                  rajotvaré

                  vody Únie zón VIa, VIb, VIIa-c a VIIe-k

                  876 000

                  459 287

                  469 586

                  102,24 %

                  10 299

                  /

                  /

                  /

                  10 299

                  ES

                  SRX

                  89-C.

                  rajotvaré

                  vody Únie zón VIII a IX

                  1 057 000

                  925 232

                  956 878

                  103,42 %

                  31 646

                  /

                  A

                  131 767

                  179 236

                  ES

                  WHM

                  ATLANT

                  kopijonos belavý

                  Atlantický oceán

                  2 460

                  2 460

                  9 859

                  400,77 %

                  7 399

                  1,0

                  A

                  138 994

                  150 092

                  FR

                  LIN

                  04-C.

                  mieň veľký

                  vody Únie zóny IV

                  162 000

                  262 351

                  304 077

                  115,91 %

                  41 726

                  1,0

                  /

                  /

                  41 726

                  FR

                  POK

                  1/2/INT

                  treska tmavá

                  medzinárodné vody zón I a II

                  0

                  0

                  2 352

                  neuvádza sa

                  2 352

                  /

                  /

                  /

                  2 352

                  FR

                  RED

                  51214S

                  sebastesy (plytkovodné)

                  vody Únie a medzinárodné vody zóny V; medzinárodné vody zón XII a XIV

                  0

                  0

                  29 827

                  neuvádza sa

                  29 827

                  /

                  /

                  /

                  29 827

                  FR

                  SBR

                  678-

                  pagel bledý

                  vody Únie a medzinárodné vody zón VI, VII a VIII

                  6 000

                  28 817

                  31 334

                  108,72 %

                  2 517

                  /

                  /

                  /

                  2 517

                  FR

                  SRX

                  07D.

                  rajotvaré

                  vody Únie zóny VIId

                  663 000

                  630 718

                  699 850

                  110,96 %

                  69 132

                  1,0

                  A

                  /

                  103 698

                  FR

                  SRX

                  67AKXD

                  rajotvaré

                  vody Únie zón VIa, VIb, VIIa-c a VIIe-k

                  3 255 000

                  3 641 000

                  39 254

                  101,08 %

                  39 254

                  /

                  /

                  /

                  39 254

                  FR

                  WHG

                  08.

                  treska merlang

                  VIII

                  1 524 000

                  2 406 000

                  2 441 333

                  101,47 %

                  35 333

                  /

                  /

                  /

                  35 333

                  IE

                  PLE

                  7FG.

                  platesa veľká

                  VIIf a VIIg

                  200 000

                  66 332

                  67 431

                  101,66 %

                  1 099

                  /

                  /

                  /

                  1 099

                  IE

                  POK

                  1N2AB.

                  treska tmavá

                  nórske vody zón I a II

                  /

                  0

                  5 969

                  neuvádza sa

                  5 969

                  /

                  /

                  /

                  5 969

                  IE

                  SRX

                  67AKXD

                  rajotvaré

                  vody Únie zón VIa, VIb, VIIa-c a VIIe-k

                  1 048 000

                  949 860

                  980 960

                  103,27 %

                  31 056

                  /

                  A (6)

                  /

                  31 056

                  NL

                  DGS

                  2AC4-C

                  ostroň bieloškvrnitý

                  vody Únie zón IIa a IV

                  0

                  0

                  1 260

                  neuvádza sa

                  1 260

                  /

                  /

                  /

                  1 260

                  NL

                  HAD

                  7X7A34

                  treska jednoškvrnná

                  VIIb-k, VIII, IX a X; vody Únie oblasti CECAF 34.1.1

                  /

                  559

                  26 220

                  neuvádza sa

                  25 661

                  /

                  /

                  /

                  25 661

                  NL

                  HER

                  *25B-F

                  sleď atlantický

                  II, Vb severne od 62° s. z. š. (faerské vody)

                  736 000

                  477 184

                  476 491

                  99,86 %

                  – 693

                  /

                  /

                  23 551

                  22 858

                  NL

                  OTH

                  *2A-14

                  vedľajšie úlovky súvisiace so stavridami (ryba Capros aper, treska aljašská a makrela atlantická)

                  vody Únie zón IIa, IVa, VI, VIIa-c, VIIe-k, VIIIa, VIIIb, VIIId a VIIIe; vody Únie a medzinárodné vody zóny Vb; medzinárodné vody zón XII a XIV

                  1 663 800

                  1 777 300

                  2 032 689

                  114,37 %

                  255 389

                  1,2

                  /

                  /

                  306 467

                  NL

                  POK

                  2A34.

                  treska tmavá

                  IIIa a IV; vody Únie zón IIa, IIIb, IIIc a poddivízií 22 – 32

                  68 000

                  110 846

                  110 889

                  100,04 %

                  43 (8)

                  /

                  /

                  1 057

                  1 057

                  NL

                  T/B

                  2AC4-C

                  kalkan veľký a kalkan hladký

                  vody Únie zón IIa a IV

                  2 493 000

                  2 551 261

                  2 737 636

                  107,31 %

                  186 375

                  /

                  /

                  /

                  186 375

                  PT

                  BUM

                  ATLANT

                  marlín mozaikový

                  Atlantický oceán

                  49 550

                  49 550

                  50 611

                  102,14 %

                  1 061

                  /

                  /

                  /

                  1 061

                  PT

                  GHL

                  1N2AB

                  halibut tmavý

                  nórske vody zón I a II

                  /

                  18 487

                  18 487

                  neuvádza sa

                  18 487

                  /

                  /

                  /

                  18 487

                  PT

                  MAC

                  8C3411

                  makrela atlantická

                  VIIIc, IX a X; vody Únie oblasti CECAF 34.1.1

                  6 971 000

                  6 313 658

                  6 823 967

                  108,08 %

                  510 309

                  /

                  /

                  /

                  510 309

                  PT

                  SRX

                  89-C.

                  rajotvaré

                  vody Únie zón VIII a IX

                  1 051 000

                  1 051 000

                  1 068 676

                  101,68 %

                  17 676

                  /

                  /

                  /

                  17 676

                  PT

                  SWO

                  AN05N

                  mečiar veľký

                  Atlantický oceán, severne od 5° s. z. š.

                  1 161 950

                  1 541 950

                  1 561 142

                  101,24 %

                  19 192

                  /

                  /

                  /

                  19 192

                  UK

                  DGS

                  15X14

                  ostroň bieloškvrnitý

                  vody Únie a medzinárodné vody zón I, V, VI, VII, VIII, XII a XIV

                  0

                  0

                  12 585

                  neuvádza sa

                  12 585

                  /

                  /

                  /

                  12 585

                  UK

                  DGS

                  2AC4-C

                  ostroň bieloškvrnitý

                  vody Únie zón IIa a IV

                  0

                  0

                  17 776

                  neuvádza sa

                  17 776

                  /

                  /

                  /

                  17 776

                  UK

                  HER

                  4AB.

                  sleď atlantický

                  vody Únie a nórske vody zóny IV severne od 53° 30′ s. z. š.

                  70 348 000

                  70 710 390

                  73 419 998

                  103,83 %

                  2 709 608

                  /

                  /

                  2 709 608

                  UK

                  MAC

                  2CX14-

                  makrela atlantická

                  VI, VII, VIIIa, VIIIb, VIIId a VIIIe; vody Únie a medzinárodné vody zóny Vb; medzinárodné vody zón IIa, XII a XIV

                  208 557 000

                  195 937 403

                  209 143 232

                  106,74 %

                  13 205 829

                  /

                  A (6)

                  /

                  13 205 829

                  UK

                  SAN

                  234_1

                  piesočnice

                  vody Únie oblasti hospodárenia s populáciami piesočníc 1

                  268 000

                  0

                  0

                  neuvádza sa

                  0

                  /

                  /

                  1 466 168

                  1 466 168

                  UK

                  SRX

                  67AKXD

                  rajotvaré

                  vody Únie zón VIa, VIb, VIIa-c a VIIe-k

                  2 076 000

                  2 006 000

                  2 008 431

                  100,12 %

                  2 431

                  /

                  /

                  /

                  2 431

                  UK

                  T/B

                  2AC4-C

                  kalkan veľký a kalkan hladký

                  vody Únie zón IIa a IV

                  693 000

                  522 000

                  544 680

                  104,34 %

                  22 680

                  /

                  /

                  /

                  22 680

         (1)  Kvóty, ktoré sú k dispozícii pre členský štát podľa relevantných nariadení o rybolovných možnostiach po zohľadnení výmeny rybolovných možností v súlade s článkom 16 ods. 8 nariadenia Európskeho parlamentu a Rady (EÚ) č. 1380/2013 (Ú. v. EÚ L 354, 28.12.2013, s. 22), prevodov kvót z roku 2015 do roku 2016 v súlade s článkom 4 ods. 2 nariadenia Rady (ES) č. 847/96 (Ú. v. ES L 115, 9.5.1996, s. 3), článkom 5a nariadenia Rady (EÚ) č. 1221/2014 (Ú. v. EÚ L 330, 15.11.2014, s. 16), článkom 18a nariadenia Rady (EÚ) 2015/104 (Ú. v. EÚ L 22, 28.1.2015, s. 1) s článkom 15 ods. 9 nariadenia (EÚ) č. 1380/2013 alebo opätovného pridelenia a odpočítania rybolovných možností v súlade s článkom 37 a článkom 105 nariadenia (ES) č. 1224/2009.

         (2)  V zmysle článku 105 ods. 2 nariadenia (ES) č. 1224/2009. Vo všetkých prípadoch, keď bola rybolovná kvóta prekročená o 100 alebo menej ton, sa vykoná odpočítanie vo výške prekročenia rybolovnej kvóty * 1,00.

         (3)  Podľa článku 105 ods. 3 nariadenia (ES) č. 1224/2009 a za predpokladu, že rybolovná kvóta bola prekročená o viac ako 10 %.

         (4)  Písmeno „A“ znamená, že z dôvodu opakovaného prekročenia rybolovných kvót v rokoch 2014, 2015 a 2016 bol uplatnený dodatočný koeficient násobenia 1,5. Písmeno „C“ znamená, že bol uplatnený dodatočný koeficient násobenia 1,5, keďže na populáciu sa vzťahuje viacročný plán.

         (5)  Zostávajúce množstvá, ktoré nebolo možné odpočítať v roku 2016 podľa nariadenia (EÚ) 2016/2226 zmeneného nariadením (EÚ) 2017/162, pretože nebola k dispozícii žiadna kvóta, resp. dostatočná kvóta.

         (6)  Dodatočný koeficient násobenia nie je uplatniteľný, pretože rybolovná kvóta bola prekročená o menej ako 10 % povolených vylodení.

         (7)  Na žiadosť Belgicka Komisia v súlade s článkom 3 ods. 3 nariadenia (ES) č. 847/96 povolila dodatočné vylodenia do 10 % kvóty pre T/B.

         (8)  Množstvá menšie ako jedna tona sa neberú do úvahy.


title: Vykonávacie nariadenie Komisie (EÚ) 2016/1928 zo 4. novembra 2016 o určení prepravovaného nákladu pre iné kategórie lodí, ako sú osobné lode, lode ro-ro a kontajnerové lode podľa nariadenia Európskeho parlamentu a Rady (EÚ) 2015/757 o monitorovaní, nahlasovaní a overovaní emisií oxidu uhličitého z námornej dopravy (Text s významom pre EHP )

text:
               5.11.2016

               SK

               Úradný vestník Európskej únie

               L 299/22

         VYKONÁVACIE NARIADENIE KOMISIE (EÚ) 2016/1928
   zo 4. novembra 2016
   o určení prepravovaného nákladu pre iné kategórie lodí, ako sú osobné lode, lode ro-ro a kontajnerové lode podľa nariadenia Európskeho parlamentu a Rady (EÚ) 2015/757 o monitorovaní, nahlasovaní a overovaní emisií oxidu uhličitého z námornej dopravy
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2015/757 z 29. apríla 2015 o monitorovaní, nahlasovaní a overovaní emisií oxidu uhličitého z námornej dopravy a o zmene smernice 2009/16/ES (1), a najmä na odsek 2 časť A jej prílohy II,
   keďže:

               (1)

               Pravidlá týkajúce sa monitorovania prepravovaného nákladu a iné relevantné informácie sú stanovené v prílohe II k nariadeniu (EÚ) 2015/757. Určenie prepravovaného nákladu pre iné kategórie lodí, ako sú osobné lode, lode ro-ro a kontajnerové lode, sa vykonáva v súlade s parametrami stanovenými v písmene g) odseku 1 časti A uvedenej prílohy.

               (2)

               V prípade ropných tankerov, tankerov na prepravu chemikálií, tankerov na prepravu plynov, lodí na hromadný náklad, lode na prepravu chladených výrobkov a kombinovaných prepravných lodí je vhodné zabezpečiť, aby stanovenie prevádzkového ukazovateľa priemernej energetickej účinnosti bolo v súlade s usmerneniami IMO týkajúcimi sa dobrovoľného použitia indexu prevádzkovej energetickej účinnosti (EEOI) (2) lode, keďže tieto usmernenia odrážajú priemyselné postupy.

               (3)

               V prípade cisternových lodí na prepravu skvapalneného zemného plynu a kontajnerových lodí/nákladných lodí typu ro-ro parameter, ktorý sa má použiť na výpočet prepravovaného nákladu, by mal odrážať priemyselné postupy a zabezpečiť, aby poskytnuté informácie boli presné a porovnateľné v čase.

               (4)

               V prípade lodí na prepravu bežného nákladu by sa v určení prepravovaného nákladu mal uplatňovať osobitne vypracovaný prístup, ktorý zohľadňuje rôznu hustotu nákladu významnú pre túto kategóriu lodí. Je vhodné umožniť, aby tieto údaje boli dobrovoľne doplnené o dodatočné údaje v súlade s usmerneniami IMO týkajúcimi sa dobrovoľného použitia indexu prevádzkovej energetickej účinnosti (EEOI) lode.

               (5)

               V prípade prepravných lodí na vozidlá by sa pri určovaní prepravovaného nákladu mal uplatňovať pružný prístup na základe dvoch rôznych možností. S cieľom lepšie zohľadniť osobitný význam objemu je vhodné umožniť, aby sa údaje o inom dodatočnom parametri poskytovali na dobrovoľnom základe.

               (6)

               Lode typu ro-pax by sa mali považovať za špecifický prípad, v ktorom by sa mali uplatňovať osobitné podmienky. Vzhľadom na zmiešané služby, ktoré ponúkajú lode typu ro-pax, a s cieľom lepšie zohľadniť priemyselné postupy, by sa na vyjadrenie prepravovaného nákladu mali uplatňovať dva parametre.

               (7)

               Iným typom lodí, ktoré nepatria do žiadnej z uvedených kategórií, ani do kategórií uvedených v písmenách d), e) a f) odseku 1 časti A prílohy II k nariadeniu (EÚ) 2015/757, by sa mal umožniť pružný prístup, aby sa mohla v plnej miere odraziť rôznorodosť lodí prepravujúcich veľmi rozdielne druhy nákladu. S cieľom zabezpečiť konzistentnosť a porovnateľnosť údajov za určité obdobie v súlade s článkom 4 ods. 3 nariadenia (EÚ) 2015/757 sa rozhodnutie spoločnosti týkajúce sa najvhodnejšieho parametra prepravovaného nákladu musí zdokumentovať v pláne monitorovania lode a zodpovedajúcim spôsobom uplatňovať.

               (8)

               Komisia konzultovala so zúčastnenými stranami najlepšie priemyselné postupy v otázkach, ktorými sa zaoberá toto nariadenie. Konzultácie sa uskutočnili prostredníctvom „podskupinu pre monitorovanie, nahlasovanie a overovanie (MNO) emisií z lodnej dopravy“ vytvorenej pod záštitou Európskeho fóra pre udržateľnú lodnú dopravu.

               (9)

               Opatrenia stanovené v tomto nariadení sú v súlade so stanoviskom Výboru pre zmenu klímy zriadeného podľa článku 26 nariadenia Európskeho parlamentu a Rady (EÚ) č. 525/2013 (3),

         PRIJALA TOTO NARIADENIE:
   Článok 1
   Predmet úpravy
   Týmto nariadením sa stanovujú pravidlá upresňujúce parametre uplatniteľné na určenie prepravovaného nákladu pre iné kategórie lodí, ako sú osobné lode, lode ro-ro a kontajnerové lode na účely monitorovania ostatných relevantných informácií na báze jednotlivých plavieb podľa článku 9 ods. 1 nariadenia (EÚ) 2015/757.
   Článok 2
   Vymedzenie pojmov
   Na účely tohto nariadenia sa uplatňuje toto vymedzenie pojmov:

               1.

               „ropný tanker“ je loď konštruovanú alebo prispôsobenú hlavne na hromadnú prepravu ropy alebo ropných produktov v jej nákladových priestoroch, okrem kombinovaných prepravných lodí, tankerov na prepravu škodlivých kvapalných látok alebo tankerov na prepravu plynov;

               2.

               „tanker na prepravu chemikálií“ je loď konštruovaná alebo prispôsobená na hromadnú prepravu akýchkoľvek kvapalných výrobkov uvedených v kapitole 17 Medzinárodného kódexu na stavbu a vybavenie lodí prepravujúcich nebezpečné chemikálie ako hromadný tovar (4), alebo loď stavaná alebo prispôsobená na hromadnú prepravu škodlivých kvapalných látok;

               3.

               „cisternová loď na prepravu skvapalneného zemného plynu“ je tanker na hromadnú prepravu skvapalneného zemného plynu (LNG) (najmä metánu) v nezávislých izolovaných nádržiach;

               4.

               „tanker na prepravu plynu“ je tanker na hromadnú prepravu skvapalnených plynov okrem LNG;

               5.

               „loď na hromadný náklad“ je loď, ktorá je určená hlavne na prepravu suchého hromadného nákladu vrátane takých typov lodí, ako sú lode na prepravu rudy definované v predpise 1 kapitole XII Medzinárodného dohovoru o bezpečnosti ľudského života na mori (ďalej len „dohovor SOLAS“ ) z roku 1998, ale s výnimkou kombinovaných lodí;

               6.

               „loď na prepravu bežného nákladu“ je loď s jednou alebo viacerými palubami určená hlavne na prepravu bežného nákladu, okrem špecializovaných lodí na prepravu suchého nákladu, ktoré neboli zahrnuté do výpočtu referenčných osí pre lode na prepravu bežného nákladu, konkrétne lode na prepravu živých zvierat, vlečné nákladné člny s prepravnou loďou, lode na prepravu ťažkých nákladov, lode na prepravu jácht a lode na prepravu jadrového paliva;

               7.

               „loď na prepravu chladených výrobkov“ je loď určená výhradne na prepravu chladených výrobkov v ložnom priestore;

               8.

               „prepravná loď na vozidlá“ je nákladná loď typu roll-on-roll-off s viacerými palubami určená na prepravu prázdnych osobných i nákladných áut;

               9.

               „kombinovaná prepravná loď“ je loď určená na naloženie kvapalného a suchého hromadného nákladu do 100 % nosnosti lode;

               10.

               „ro-pax loď“ je loď, ktorá prepravuje viac ako 12 cestujúcich a na palube má priestory pre náklad roll-on/roll-off;

               11.

               „kontajnerová loď/nákladná loď ro-ro“ je zmiešaná kontajnerová loď a nákladná loď ro-ro v samostatných sekciách;

               12.

               „nosnosť, ktorá je k dispozícii pre náklad“ je meraný objem výtlaku lode v metrických tonách za podmienok ponoru naloženého plavidla vynásobený relatívnou hustotou vody pri odchode lode znížený o vlastnú hmotnosť lode a hmotnosť paliva na palube určeného pri odchode naloženej lode na príslušnú plavbu;

               13.

               „meraný objem výtlaku lode“ je objem konštrukčného výtlaku lode v metroch kubických, okrem prívesov lodí, na lodiach s kovovým trupom, a znamená objem výtlaku k vonkajšej strane trupu na lodi s trupom z akéhokoľvek iného materiálu;

               14.

               „vlastná hmotnosť lode“ je skutočnú hmotnosť lode v metrických tonách bez paliva, cestujúcich, nákladu, vody a iného spotrebného materiálu na palube.

         Článok 3
   Parametre na určenie „prepravovaného nákladu“ podľa kategórie lode
   „Prepravovaný náklad“ na účely monitorovania ostatných relevantných informácií na báze jednotlivých plavieb podľa článku 9 ods. 1 nariadenia (EÚ) 2015/757 sa určí takto:

               a)

               v prípade ropných tankerov ako hmotnosť nákladu na palube;

               b)

               v prípade tankerov na prepravu chemikálií ako hmotnosť nákladu na palube;

               c)

               v prípade cisternových lodí na prepravu LNG ako objem nákladu pri vylodení, alebo ak sa náklad vykladá pri viacerých príležitostiach počas plavby ako súčet nákladu vyloženého počas plavby a nákladu vyloženého vo všetkých nasledujúcich prístavoch zastavenia až do naloženia nového nákladu;

               d)

               v prípade tankerov na prepravu plynu ako hmotnosť nákladu na palube;

               e)

               v prípade lodí na hromadný náklad ako hmotnosť nákladu na palube;

               f)

               v prípade lodí na prepravu bežného nákladu ako nosnosť, ktorá je k dispozícii pre náklad pri plavbách naloženej lode, a ako nula pri plavbách so záťažou;

               g)

               v prípade lodí na prepravu chladených výrobkov ako hmotnosť nákladu na palube;

               h)

               v prípade lodí na prepravu vozidiel ako hmotnosť nákladu na palube, stanovená ako skutočná hmotnosť alebo ako počet jednotiek nákladu alebo využívaná dĺžka pruhov („lane meters“), ktoré sa vynásobia predvolenými hodnotami pre ich hmotnosť;

               i)

               v prípade kombinovaných prepravných lodí ako hmotnosť nákladu na palube;

               j)

               v prípade lodí ro-pax ako počet cestujúcich a hmotnosť nákladu na palube, stanovená ako skutočná hmotnosť alebo ako počet jednotiek nákladu (nákladné automobily, osobné automobily atď.) alebo využívaná dĺžka pruhov („lane meters“), ktoré sa vynásobia predvolenými hodnotami pre ich hmotnosť;

               k)

               v prípade kontajnerových lodí/nákladných lodí ro-ro ako objem nákladu na palube, stanovený ako súčet počtu jednotiek nákladu (osobné automobily, prívesy, nákladné automobily a iné štandardné jednotky) vynásobený štandardnou plochou a výškou paluby (vzdialenosť medzi podlahou a tvarovým nosníkom), počtu obsadenej dĺžky pruhov („lane meters“), ktoré sa vynásobia výškou paluby (pre iný náklad ro-ro) a počtu jednotiek TEU vynásobeného 38,3 m3;

               l)

               v prípade iných typov lodí, ktoré nepatria do žiadnej z kategórií uvedených v písmenách a) až k), ani uvedených v písmenách d), e) a f) odseku 1 časti A prílohy II k nariadeniu (EÚ) 2015/757, ako hmotnosť nákladu na palube alebo ako nosnosť, ktorá je k dispozícii pre náklad pri plavbách naloženej lode, a ako nula v prípade plavieb so záťažou.

         Na účely písmena f) prvého odseku sa hmotnosť nákladu na palube môže používať dobrovoľne ako dodatočný parameter.
   Na účely písmena h) prvého odseku sa nosnosť, ktorá je k dispozícii pre náklad, pri plavbách naloženej lode, a nula pri plavbách so záťažou, môže používať dobrovoľne ako dodatočný parameter.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. novembra 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 123, 19.5.2015, s. 55.

      (2)  MEPC.1/Circ.684.

      (3)  Nariadenie Európskeho parlamentu a Rady (EÚ) č. 525/2013 z 21. mája 2013 o mechanizme monitorovania a nahlasovania emisií skleníkových plynov a nahlasovania ďalších informácií na úrovni členských štátov a Únie relevantných z hľadiska zmeny klímy a o zrušení rozhodnutia č. 280/2004/ES (Ú. v. EÚ L 165, 18.6.2013, s. 13).

      (4)  Zmenené MEPC.225(64) a MSC.340(91).


title: Vykonávacie nariadenie Komisie (EÚ) č. 590/2012 zo 4. júla 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               5.7.2012

               SK

               Úradný vestník Európskej únie

               L 175/11

         VYKONÁVACIE NARIADENIE KOMISIE (EÚ) č. 590/2012
   zo 4. júla 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. júla 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  TR

                  50,2

                  ZZ

                  50,2

                  0707 00 05

                  TR

                  103,7

                  ZZ

                  103,7

                  0709 93 10

                  TR

                  119,0

                  ZZ

                  119,0

                  0805 50 10

                  AR

                  63,5

                  TR

                  54,0

                  UY

                  93,7

                  ZA

                  93,8

                  ZZ

                  76,3

                  0808 10 80

                  AR

                  205,4

                  BR

                  81,6

                  CL

                  105,8

                  CN

                  100,6

                  NZ

                  131,5

                  US

                  177,2

                  UY

                  58,9

                  ZA

                  106,0

                  ZZ

                  120,9

                  0808 30 90

                  AR

                  173,5

                  CL

                  108,9

                  CN

                  83,4

                  NZ

                  207,2

                  ZA

                  112,5

                  ZZ

                  137,1

                  0809 10 00

                  TR

                  187,1

                  ZZ

                  187,1

                  0809 29 00

                  TR

                  328,9

                  ZZ

                  328,9

                  0809 30

                  TR

                  214,9

                  ZZ

                  214,9

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1021/2012 zo 6. novembra 2012 o povolení endo-1,4-beta-xylanalázy produkovanej Trichoderma reesei (ATCC PTA 5588) ako kŕmnej doplnkovej látky pre menej významné druhy hydiny iné ako kačice (držiteľ povolenia Danisco Animal Nutrition)  Text s významom pre EHP

text:
               7.11.2012

               SK

               Úradný vestník Európskej únie

               L 307/68

         VYKONÁVACIE NARIADENIE KOMISIE (EÚ) č. 1021/2012
   zo 6. novembra 2012
   o povolení endo-1,4-beta-xylanalázy produkovanej Trichoderma reesei (ATCC PTA 5588) ako kŕmnej doplnkovej látky pre menej významné druhy hydiny iné ako kačice (držiteľ povolenia Danisco Animal Nutrition)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2 a článok 13 ods. 3,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

               (2)

               Použitie endo-1,4-beta-xylanázy produkovanej Trichoderma reesei (ATCC PTA 5588) bolo povolené na obdobie desiatich rokov pre kurčatá vo výkrme, nosnice, kačice a morky vo výkrme nariadením Komisie (EÚ) č. 9/2010 (2) a pre odstavčatá a ošípané vo výkrme vykonávacím nariadením Komisie (EÚ) č. 528/2011 (3).

               (3)

               V súlade s článkom 7 nariadenia (ES) č. 1831/2003 bola predložená žiadosť o nové použitie endo-1,4-beta-xylanalázy produkovanej Trichoderma reesei (ATCC PTA 5588) pre menej významné druhy hydiny iné ako kačice, v ktorej sa požadovalo zaradenie uvedenej doplnkovej látky do kategórie doplnkových látok „zootechnické doplnkové látky“.

               (4)

               K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003, ako aj relevantné údaje na podporu žiadosti.

               (5)

               Európsky úrad pre bezpečnosť potravín (ďalej len „úrad“) sa pri svojom posudzovaní sústredil na bezpečnosť a účinnosť v prípade nových cieľových druhov. Úrad vo svojom stanovisku z 22. mája 2012 (4) dospel k záveru, že bezpečnosť endo-1,4-beta-xylanalázy produkovanej Trichoderma reesei (ATCC PTA 5588) sa v prípade hlavných druhov hydiny preukázala s veľkým bezpečnostným rozpätím a preto sa za navrhovaných podmienok použitia môže rozšíriť na všetky druhy hydiny, na ktoré sa vzťahuje žiadosť. Uviedol, že záver týkajúci sa účinnosti v prípade hlavných druhov hydiny sa môže analogicky extrapolovať na všetky menej významné druhy hydiny. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, predloženú referenčným laboratóriom Spoločenstva zriadeným nariadením (ES) č. 1831/2003.

               (6)

               Z posúdenia endo-1,4-beta-xylanalázy (EC 3.2.1.8) produkovanej Trichoderma reesei (ATCC PTA 5588) vyplýva, že podmienky na povolenie uvedené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

               (7)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Enzým uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. novembra 2012

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Ú. v. EÚ L 3, 7.1.2010, s. 10.

      (3)  Ú. v. EÚ L 143, 31.5.2011, s. 10.

      (4)  EFSA Journal (Vestník EFSA) 2012; 10(6):2739.

      PRÍLOHA

                  Identifikačné číslo doplnkovej látky

                  Názov držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  Jednotky aktivity na kg kompletného krmiva s obsahom vlhkosti 12 %

                     Kategória zootechnických doplnkových látok. Funkčná skupina: látky zvyšujúce stráviteľnosť

                  4a11

                  Danisco Animal Nutrition
                  (právnická osoba Danisco (UK) Limited)

                  endo-1,4-beta-xylanáza
                  EC 3.2.1.8

                                 Zloženie doplnkovej látky

                              prípravok endo-1,4-beta-xylanáza (EC 3.2.1.8) produkovaná Trichoderma reesei (ATCC PTA 5588) s aktivitou najmenej 40 000 U/g (1)

                                 Charakteristika účinnej látky

                              endo-1,4-beta-xylanáza (EC 3.2.1.8) produkovaná Trichoderma reesei (ATCC PTA 5588)

                                 Analytická metóda
                                  (2)

                              Na účely kvantifikácie aktivity endo-1,4-beta-xylanázy:
                              kolorimetrická metóda založená na kvantifikácii vo vode rozpustných zafarbených fragmentov, ktoré sa vytvoria pôsobením endo-1,4-beta-xylanázy na pšeničný arabinoxylán zosieťované azurínom pri pH 4,25 a teplote 50 °C.

                  menej významné druhy hydiny iné ako kačice

                  —

                  625U

                              1.

                              V návode na použitie doplnkovej látky a premixu uveďte teplotu pri skladovaní, lehotu skladovateľnosti a stabilitu pri granulovaní.

                              2.

                              Na použitie v krmive bohatom na škrobové a neškrobové polysacharidy (najmä beta- arabinoxylány).

                  27. novembra 2022

         (1)  U je množstvo enzýmu, ktoré uvoľní 0,5 μmolu redukujúceho cukru (vyjadreného ako ekvivalenty xylózy) zo substrátu zosieťovaného arabinoxylánu z ovsených pliev za jednu minútu pri pH 5,3 a teplote 50 °C.

         (2)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.


title: Vykonávacie nariadenie Komisie (EÚ) 2016/328 z 26. februára 2016, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Carciofo Spinoso di Sardegna (CHOP)]

text:
               9.3.2016

               SK

               Úradný vestník Európskej únie

               L 62/4

         VYKONÁVACIE NARIADENIE KOMISIE (EÚ) 2016/328
   z 26. februára 2016,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Carciofo Spinoso di Sardegna (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Carciofo Spinoso di Sardegna“ zapísaného do registra na základe nariadenia Komisie (EÚ) č. 94/2011 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Carciofo Spinoso di Sardegna“ (CHOP) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. februára 2016

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (EÚ) č. 94/2011 z 3. februára 2011, ktorým sa do Registra chránených označení pôvodu a chránených zemepisných označení zapisuje názov [Carciofo Spinoso di Sardegna (CHOP)] (Ú. v. EÚ L 30, 4.2.2011, s. 21).

      (3)  Ú. v. EÚ C 351, 23.10.2015, s. 24.


title: Vykonávacie nariadenie Komisie (EÚ) 2016/1027 z 24. júna 2016, ktorým sa stanovuje prideľovací koeficient, ktorý sa má uplatniť na žiadosti o vývozné povolenia pre niektoré mliečne výrobky, ktoré sa majú vyviezť do Dominikánskej republiky v rámci kvóty uvedenej v nariadení (ES) č. 1187/2009

text:
               25.6.2016

               SK

               Úradný vestník Európskej únie

               L 168/11

         VYKONÁVACIE NARIADENIE KOMISIE (EÚ) 2016/1027
   z 24. júna 2016,
   ktorým sa stanovuje prideľovací koeficient, ktorý sa má uplatniť na žiadosti o vývozné povolenia pre niektoré mliečne výrobky, ktoré sa majú vyviezť do Dominikánskej republiky v rámci kvóty uvedenej v nariadení (ES) č. 1187/2009
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188,
   keďže:

               (1)

               V kapitole III oddiele 3 nariadenia Komisie (ES) č. 1187/2009 (2) sa stanovuje postup na udeľovanie vývozných povolení pre niektoré mliečne výrobky, ktoré sa majú vyviezť do Dominikánskej republiky v rámci kvóty otvorenej pre predmetný štát.

               (2)

               V článku 29 nariadenia (ES) č. 1187/2009 sa pre hospodárske subjekty stanovuje možnosť predkladať žiadosti o vývozné povolenia od 20. do 30. mája pre vývozy počas kvótového roku prebiehajúceho od 1. júla do 30. júna ďalšieho roka. Podľa článku 31 ods. 2 nariadenia (ES) č. 1187/2009 je náležité určiť, do akej miery možno vyhovieť predloženým žiadostiam o povolenia a stanoviť prideľovacie koeficienty pre obe časti kvóty.

               (3)

               Žiadosti predložené v období od 20. do 30. mája 2016 sa týkajú menšieho množstva, než je dostupné. Preto je vhodné podľa článku 31 ods. 3 prvého pododseku nariadenia (ES) č. 1187/2009 stanoviť zostávajúce množstvo, vzhľadom na ktoré možno podávať žiadosti o povolenia v období od 1. do 10. novembra 2016,

         PRIJALA TOTO NARIADENIE:
   Článok 1
   Žiadosti o vývozné povolenia predložené v období od 20. do 30. mája 2016 sa prijímajú.
   Množstvá, na ktoré sa vzťahujú žiadosti o vývozné povolenia uvedené v prvom pododseku tohto článku na výrobky uvedené v článku 27 ods. 2 nariadenia (ES) č. 1187/2009, sa vynásobia týmito koeficientmi pridelenia:

               —

               1,00 na žiadosti predložené na časť kvóty uvedenej v článku 28 ods. 1 písm. a) nariadenia (ES) č. 1187/2009,

               —

               1,00 na žiadosti predložené na časť kvóty uvedenej v článku 28 ods. 1 písm. b) nariadenia (ES) č. 1187/2009.

         Zvyšné množstvo uvedené v článku 31 ods. 3 prvom pododseku nariadenia (ES) č. 1187/2009 je 8 095 ton.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. júna 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 1187/2009 z 27. novembra 2009, ktorým sa ustanovujú osobitné podrobné pravidlá uplatňovania nariadenia Rady (ES) č. 1234/2007, pokiaľ ide o vývozné povolenia a vývozné náhrady na mlieko a mliečne výrobky (Ú. v. EÚ L 318, 4.12.2009, s. 1).


title: Vykonávacie nariadenie Komisie (EÚ) 2015/1868 z 19. októbra 2015, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               20.10.2015

               SK

               Úradný vestník Európskej únie

               L 275/22

         VYKONÁVACIE NARIADENIE KOMISIE (EÚ) 2015/1868
   z 19. októbra 2015,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. októbra 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  40,0

                  MA

                  124,3

                  MK

                  46,1

                  TR

                  95,4

                  ZZ

                  76,5

                  0707 00 05

                  AL

                  38,5

                  TR

                  116,7

                  ZZ

                  77,6

                  0709 93 10

                  TR

                  148,5

                  ZZ

                  148,5

                  0805 50 10

                  AR

                  145,5

                  CL

                  149,0

                  TR

                  110,5

                  UY

                  72,3

                  ZA

                  146,4

                  ZZ

                  124,7

                  0806 10 10

                  BR

                  267,9

                  EG

                  194,4

                  MK

                  95,6

                  TR

                  168,4

                  ZZ

                  181,6

                  0808 10 80

                  AR

                  122,1

                  CL

                  106,6

                  MK

                  23,1

                  NZ

                  159,2

                  US

                  120,3

                  ZA

                  155,1

                  ZZ

                  114,4

                  0808 30 90

                  TR

                  131,8

                  XS

                  96,6

                  ZZ

                  114,2

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/1431 z 26. augusta 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               27.8.2016

               SK

               Úradný vestník Európskej únie

               L 232/8

         VYKONÁVACIE NARIADENIE KOMISIE (EÚ) 2016/1431
   z 26. augusta 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. augusta 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AR

                  186,0

                  MA

                  149,7

                  ZZ

                  167,9

                  0707 00 05

                  TR

                  179,1

                  ZZ

                  179,1

                  0709 93 10

                  TR

                  138,8

                  ZZ

                  138,8

                  0805 50 10

                  AR

                  186,9

                  CL

                  141,0

                  MA

                  95,0

                  TR

                  156,0

                  UY

                  140,6

                  ZA

                  182,5

                  ZZ

                  150,3

                  0806 10 10

                  EG

                  224,7

                  TR

                  130,8

                  ZZ

                  177,8

                  0808 10 80

                  AR

                  120,9

                  BR

                  106,9

                  CL

                  145,7

                  CN

                  160,3

                  NZ

                  158,5

                  UY

                  93,1

                  ZA

                  91,8

                  ZZ

                  125,3

                  0808 30 90

                  AR

                  93,2

                  CL

                  107,6

                  TR

                  143,2

                  ZA

                  109,5

                  ZZ

                  113,4

                  0809 30 10 , 0809 30 90

                  TR

                  130,5

                  ZZ

                  130,5

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2015/1108 z 8. júla 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka ocot a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

text:
               9.7.2015

               SK

               Úradný vestník Európskej únie

               L 181/75

         VYKONÁVACIE NARIADENIE KOMISIE (EÚ) 2015/1108
   z 8. júla 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka ocot a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 23 ods. 5 v spojení s článkom 13 ods. 2,
   keďže:

               (1)

               V súlade s článkom 23 ods. 3 nariadenia (ES) č. 1107/2009 bola Komisii 24. apríla 2013 doručená od Institut Technique de l'Agriculture Biologique (ITAB) žiadosť o schválenie octu ako základnej látky. Dňa 17. marca 2014 bola doručená žiadosť mesta Paríž (Francúzsko) o rozšírenie plánovaných použití, na ktoré sa vzťahuje žiadosť o schválenie octu ako základnej látky. K uvedeným žiadostiam boli pripojené informácie požadované v článku 23 ods. 3 druhom pododseku.

               (2)

               Komisia požiadala Európsky úrad pre bezpečnosť potravín (ďalej len „úrad“) o odbornú pomoc. Úrad predložil Komisii 12. augusta 2014 technickú správu o predmetnej látke (2). Komisia 27. januára 2015 predstavila revíznu správu (3) a návrh tohto nariadenia Stálemu výboru pre rastliny, zvieratá, potraviny a krmivá a sfinalizovala ich pred zasadnutím výboru 29. mája 2015.

               (3)

               Z dokumentácie poskytnutej žiadateľom vyplýva, že ocot spĺňa kritériá potravín podľa definície v článku 2 nariadenia Európskeho parlamentu a Rady (ES) č. 178/2002 (4). Hoci sa primárne nepoužíva na účely ochrany rastlín, je užitočný pri ochrane rastlín v prípravku, ktorý sa skladá z tejto látky a vody. Ocot by sa predovšetkým nemal zamieňať s kyselinou octovou, účinnou látkou zahrnutou do prílohy I k smernici Rady 91/414/EHS (5) prostredníctvom smernice Komisie 2008/127/ES (6), ako sa objasňuje vo výkladovom oznámení Komisie (7) o názvoch, pod ktorými sa predávajú potraviny. Preto treba ocot považovať za základnú látku.

               (4)

               Z vykonaných preskúmaní vyplýva, že v prípade octu možno očakávať, že vo všeobecnosti spĺňa požiadavky stanovené v článku 23 nariadenia (ES) č. 1107/2009, najmä pokiaľ ide o použitia, ktoré boli preskúmané a podrobne opísané v revíznej správe Komisie. Preto je vhodné schváliť ocot ako základnú látku.

               (5)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky schválenia, ktoré sú uvedené v prílohe I k tomuto nariadeniu.

               (6)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (8) mala zodpovedajúcim spôsobom zmeniť.

               (7)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Schválenie základnej látky
   Látka ocot špecifikovaná v prílohe I sa schvaľuje ako základná látka za podmienok stanovených v uvedenej prílohe.
   Článok 2
   Zmeny vykonávacieho nariadenia (EÚ) č. 540/2011
   Časť C prílohy k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júla 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Výsledok konzultácií s členskými štátmi a Európskym úradom pre bezpečnosť potravín (EFSA), pokiaľ ide o žiadosť týkajúcu sa základnej látky v súvislosti s octom a závery EFSA ku konkrétnym vzneseným otázkam. Podporná publikácia úradu EFSA 2014: EN-641.37 s

      (3)  http://ec.europa.eu/sanco_pesticides/public/?event=homepage.

      (4)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).

      (5)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1.)

      (6)  Smernica Komisie 2008/127/ES z 18. decembra 2008, ktorou sa mení a dopĺňa smernica Rady 91/414/EHS s cieľom zaradiť niektoré účinné látky (Ú. v. EÚ L 344, 20.12.2008, s. 89).

      (7)  Ú. v. ES C 270, 15.10.1991, s. 2.

      (8)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      PRÍLOHA I

                  Bežný názov, identifikačné čísla

                  Názov IUPAC

                  Čistota (1)

                  Dátum schválenia

                  Osobitné ustanovenia

                  Ocot
                  CAS č.: 90132-02-8

                  Nie je k dispozícii

                  Potravinárska akosť s maximálnym obsahom kyseliny octovej 10 %.

                  1. júla 2015

                  Schválené je len použitie ako základná látka, pretože ide o fungicíd a baktericíd.
                  Ocot sa musí používať v súlade s osobitnými podmienkami, ktoré sú zahrnuté v záveroch revíznej správy o octe (SANCO/12896/2014), a najmä v jej dodatkoch I a II.

         (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.

      PRÍLOHA II
      V časti C prílohy k vykonávaciemu nariadeniu (EÚ) č. 540/2011 sa dopĺňa tento záznam:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Dátum schválenia

                     Osobitné ustanovenia

                     „5

                     Ocot
                     CAS č.: 90132-02-8

                     Nie je k dispozícii

                     Potravinárska akosť s maximálnym obsahom kyseliny octovej 10 %.

                     1. júla 2015

                     Schválené je len použitie ako základná látka, pretože ide o fungicíd a baktericíd.
                     Ocot sa musí používať v súlade s osobitnými podmienkami, ktoré sú zahrnuté v záveroch revíznej správy o octe (SANCO/12896/2014), a najmä v jej dodatkoch I a II.“

         (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.